Temeljem članka 54. stavak 3. Zakona o lokalnoj i područnoj (regionalnoj) samoupravi („Narodne novine“, broj 33/01., 60/01., 129/05., 109/07., 125/08., 36/09., 150/11., 144/12., 19/13., 137/15., 123/17., 98/19. i 144/20), članka 30. Statuta Općine Vladislavci (''Službeni glasnik'' Općine Vladislavci broj 3/13, 3/17, 2/18, 4/20, 5-20- pročišćeni tekst, 8/20, 2/21 i 3/21 – pročišćeni tekst), Općinsko vijeće Općine Vladislavci na svojoj 24. sjednici održanoj dana 16. ožujka 2023. godine, donosi

**O D L U K U**

**o** **davanju Suglasnosti na** **Sporazum o zajedničkoj suradnji i financiranju rada**

**dječjeg vrtića Ogledalce Ernestinovo**

**Članak 1.**

1. Daje se Suglasnost na prijedlog Sporazuma o zajedničkoj suradnji i financiranju rada

dječjeg vrtića Ogledalce Ernestinovo.

**Članak 2.**

1. Općinsko vijeće ovlašćuje općinskog načelnika za potpisivanje Sporazuma iz članka 1. ove Odluke i za poduzimanje svih pravnih radnji za realizaciju ovog Sporazuma.
2. Prijedlog Sporazuma o zajedničkoj suradnji i financiranju rada dječjeg vrtića Ogledalce Ernestinovo sastavni je dio ove Odluke.

**Članak 3.**

1. Ova Odluka stupa na snagu osmog dana od dana objave u „Službenom glasniku“ Općine Vladislavci.

KLASA: 400-05/23-01/02

URBROJ: 2158-41-01-23-2

Vladislavci, 16. ožujka 2023.

**Predsjednik**

**Općinskog Vijeća**

Krunoslav Morović

**DJEČJI VRTIĆ OGLEDALCE ERNESTINOVO, Školska 4, 31 215 Ernestinovo, OIB: 77226032286** koji zastupa ravnateljica **Monika Miškić**, ( u daljem tekstu: Dječji vrtić)

i

**OPĆINA ERNESTINOVO, V. Nazora 64, 31 215 Ernestinovo, OIB: 70167232630** koji zastupa općinska načelnica**, Marijana Junušić, univ.spec.oec.** ( u daljem tekstu: Općina Ernestinovo**)**

**OPĆINA ŠODOLOVCI, Ive Andrića 3, 31 215 Šodolovci, OIB: 62765405304** koji zastupa općinski načelnik**, Dragan Zorić** ( u daljem tekstu: Općina Šodolovci**)**

**OPĆINA TORDINCI, Trg žrtava fašizma 9, 32 214 Tordinci, OIB: 54944238149**, koju zastupa općinski načelnik **Davor Adžić, dr.med.vet. , (** u daljem tekstu: Općina Tordinci**)**

**OPĆINA VLADISLAVCI, Kralja Tomislava 141, 31 404 Vladislavci, OIB: 17797796502** , koju zastupa općinski načelnik **Marjan Tomas**,( daljem tekstu: Općina Vladislavci)

zaključili su \_\_\_\_\_\_\_\_\_\_ 2023. godine sljedeći

**SPORAZUM**

**o zajedničkoj suradnji i financiranju rada**

**Dječjeg vrtića Ogledalce Ernestinovo**

**Članak 1.**

Sporazumne strane temeljem ovog Sporazuma uređuju međusobna prava i obveze u svezi s razvojem i unaprjeđenjem predškolskog odgoja i obrazovanja javne ustanove Dječji vrtić Ogledalce Ernestinovo, kao i uvjete i način sufinanciranja rada dječjeg vrtića Ogledalce Ernestinovo.

Sporazumne strane utvrđuju da je Dječji vrtić Ogledalce Ernestinovo javna ustanova čiji je osnivač Općina Ernestinovo i koja je proračunski korisnik Općine Ernestinovo.

**Članak 2.**

Sporazumne strane suglasno utvrđuju da Dječji vrtić Ogledalce prema organizacijskom ustroju, odgojno-obrazovnu djelatnost obavlja u matičnom dječjem vrtiću u Ernestinovu, Školska 4 te u područnom dječjem vrtiću u Laslovu, Kolodvorska 5.

**Članak 3.**

Sporazumne strane suglasno utvrđuju da se temeljni odnos između Dječji vrtić Ogledalce Ernestinovo te Općina Ernestinovo, Šodolovci, Tordinci i Vladislavci ostvaruju kroz sljedeće oblike sufinanciranja:

* pokriće troškova redovnog održavanja objekata u kojima ustanova obavlja djelatnost za objekte u kojima se obavlja djelatnost predškolskog odgoja u matičnom dječjem vrtiću i u područnom vrtiću,
* pokriće troškova investicijskog održavanja te kapitalnih investicija vezanih uz proširenje ili podizanje kvalitete usluge dječjeg vrtića u objektima koji su obuhvaćeni planom mreže dječjih vrtića sporazumnih strana,
* sufinanciranje rada radnika u matičnom i područnom dječjem vrtiću, sukladno udjelu broja djece svake pojedine jedinice lokalne samouprave potpisnice ovog sporazuma u odnosu na ukupan broj djece upisane u pojedinu pedagošku godinu na razini cijele ustanove i prema mjestu rada radnika zaposlenih u Dječji vrtić Ogledalce.

**Članak 4.**

Sporazumne strane obvezuju se u svojim proračunima, svake kalendarske godine planirati financijska sredstva za rad dječjeg vrtića Dječjeg vrtića Ogledalce, sukladno ovom sporazumu.

Dječji vrtić Ogledalce Ernestinovo dužan je svake godine prije usvajanja proračuna jedinice lokalne samouprave za sljedeću kalendarsku godinu dostaviti svakoj od jedinica lokalne samouprave specifikaciju troškova i potrebnih sredstava za rad dječjeg vrtića u narednoj kalendarskoj godini radi planiranja financijskih sredstava u proračunima jedinica lokalne samouprave potpisnica ovog sporazuma.

**Članak 5.**

Sporazume strane ovog sporazuma suglasno utvrđuju da predstavnička tijela Općina Ernestinovo, Šodolovci, Tordinci i Vladislavci u svojim proračunima obvezatno osiguravaju financijska za isplatu plaća i drugih prava radnika Dječjeg vrtića Ogledalce sukladno unutarnjem ustrojstvu i načinu rada Dječjeg vrtića Ogledalce.

Sporazumne strane suglasno utvrđuju da predstavnička tijela Općina Ernestinovo, Šodolovci, Tordinci i Vladislavci svatko za svoje područje, donosi pojedinačne odluke kojima utvrđuje iznos mjesečnog udjela roditelja u ekonomskoj cijeni koštanja izabranih odgojno-obrazovnih programa.

Ekonomsku cijenu koštanja programa Dječjeg vrtića Ogledalce utvrđuju nadležna tijela te ustanove.

**Članak 6.**

Sporazumne strane suglasno utvrđuju da na razini ustanove Dječji vrtić Ogledalce Ernestinovo postoje zajednički poslovi koji služe ispunjenju planova i programa na razini svih objekata ustanove i propisani su posebnim zakonskim propisima koji se odnose na rad predškolskih ustanova ili su propisani aktima dječjeg vrtića Ogledalce Ernestinovo.

Za zajedničke poslove iz stavka 1. ovog članka u Dječji vrtić Ogledalce Ernestinovo sukladno DPS-u sistematizirana su sljedeća radna mjesta:

1. Ravnatelj/ica
2. Odgojitelj/ica
3. Odgojitelj/pripravnik
4. Odgojitelj/mentor
5. Stručni suradnik pedagog
6. Stručni suradnik psiholog
7. Stručni suradnik logoped/defektolog
8. Stručni suradnik edukacijski rehabilitator
9. Suradnik za engleski jezik
10. Suradnik za dramsko scensku radionicu
11. Zdravstveni voditelj
12. Spremačica/ servirka
13. Računovodstveni djelatnik

**Članak 7.**

Sporazumne strane sporazumno utvrđuju da će se za potrebe rada radnika koji obavljaju zajedničke poslove osiguravati financijska sredstva u proračunima Općina Ernestinovo, Šodolovci, Tordinci i Vladislavci razmjerno udjelu broja djece svake pojedine jedinice lokalne samouprave u odnosu na ukupan broj djece upisane u pojedinu pedagošku godinu na razini cijele ustanove.

**Članak 8.**

Sporazumne strane suglasno utvrđuju da će sve tehničke poslove i sve poslove vezane uz poslovno-pedagošku dokumentaciju tijekom pedagoške godine na razini ustanove, za sve objekte, izvršavati i izrađivati radnici koji obavljaju zajedničke poslove sukladno opisu poslova i radnih zadataka radnog mjesta na kojem su zaposleni, a sukladno Pravilniku o unutarnjem ustrojstvu i načinu rada Dječjeg vrtića Ogledalce Ernestinovo.

**Članak 9.**

Tehnički poslovi i poslovi izrade i vođenja poslovno-pedagoške dokumentacije u osnovi podrazumijevaju sljedeće poslove:

* upravno-pravne poslove,
* financijske i računovodstvene poslove,
* administrativne poslove vezane uz obavljanje djelatnosti predškolskog odgoja,
* izradu izvješća, stručnih mišljenja i sl. sukladno propisima kojima se propisuje djelatnost predškolskog odgoja,
* vođenje zdravstvene evidencije i poslovi zdravstvene prevencije djece i radnika,
* nabava namirnica, njihovo skladištenje, priprema i distribucija namirnica za potrebe pripreme i podjele obroka koje djeca dobivaju u okviru program dječjeg vrtića,
* nabava i distribucija sitnog inventara, didaktičkih sredstava i pomagala, sredstava a osobnu higijenu djece i radnika, sredstava za čišćenje i održavanje prostora po objektima ustanove,
* poslovi tekućeg održavanja i otklanjanja sitnih kvarova

**Članak 10.**

Ovaj Sporazum sklapa se na neodređeno vrijeme.

**Članak 11.**

Ovaj Sporazum može jednostrano raskinuti svaka od potpisnica ovog Sporazuma, pisanim raskidom s obrazloženjem razloga za raskid.

Pisana obavijest o raskidu dostavlja se svim potpisnicima ovog Sporazuma tri (3) mjeseca prije dana raskida.

**Članak 12.**

Ovaj Sporazum može prestati u svako doba sporazumom svih ugovornih strana.

**Članak 13.**

Sporazumne strana su suglasne da će sve eventualne sporove pokušati rješavati s dogovorno.

U slučaju da potpisnici sporazuma nisu u mogućnosti doći do dogovornog rješenja spora, spor će se rješavati pred stvarno i mjesno nadležnim sudom.

**Članak 14.**

Ovaj Sporazum sastavljen je u pet (5) istovjetnih primjeraka, svaki sa snagom izvornika, od kojih svaka od potpisnica ovog Sporazuma zadržava jedan (1) primjerak Sporazuma.

**Za Općinu Ernestinovo KLASA:**

**Marijana Junušić, univ.spec.oec. URBROJ:**

**Za Općinu Šodolovci KLASA:**

**Dragan Zorić URBROJ:**

**Za Općinu Tordinci KLASA:**

**Davor Adžić, dr.med.vet. URBROJ:**

**Za Općinu Vladislavci KLASA:**

**Marjan Tomas URBROJ:**

**Za Dječji vrtić Ogledalce Ernestinovo KLASA:**

**Monika Miškić URBROJ:**